নিজস্ব সংবাদদাতা, ভোলা ॥ বাণিজ্যমন্ত্রী তোফায়েল আহমেদ বিএনপিকে উদ্দেশ্য করে বলেন, একটা দৈন্যতা ভোগা দল যোগ্য কোন লোক নাই বলেই কামাল হোসেনের মতো একজন দল ত্যাগকারী নেতাকে বেছে নিয়েছে। যিনি কখনো সরাসরি নির্বাচনে নির্বাচিত হতে পারেননি। মন্ত্রী বলেন, নির্বাচন বানচাল করার ক্ষমতা কারোর নাই। তাদের যে ঐক্যজোট ৭ দফা দিয়েছে তার সব কয়টি সংবিধান পরিপন্থি। কোনটাই গ্রহন যোগ্য নয়। শুধু একটা দফা দেয়ার বাকি ছিলো, আমাদের হাতে ক্ষমতা দিয়েদেন। শনিবার বেলা ১১টায় ভোলা সদর উপজেলা পরিষদের অডিটোরিয়ামে ভোলা জেলা যুব মহিলা লীগের সম্মেলন প্রস্তুতি কমিটির সভায় বাণিজ্যমন্ত্রী তোফায়েল আহমেদ এসব কথা বলেন। এছাড়া বিকালে ভোলা বাংলা স্কুল মাঠে ভোলা জেলা আওয়ামী লীগের সাবেক সভাপতি মরহুম অধ্যক্ষ মোফাজ্জল হোসেন শাহিনের স্মরন সভা ও দোয়া অনুষ্ঠানে প্রধান অতিথির বক্তব্যে রাখেন বাণিজ্যমন্ত্রী তোফয়েল আহমেদ ।